ചര്മ്മ സംരക്ഷണത്തിനായി മുസംബി ഉപയോഗിക്കാം Lifestyle വിറ്റാമിന്സി പോഷകങ്ങളാല് സമ്ബന്നമായ ഓറഞ്ച്, മുസംബി, സ്ട്രോബെറി, റാസ്ബെറി തുടങ്ങിയ സിട്രസ് പഴങ്ങള് ആരോഗ്യകാര്യത്തിലും രോഗപ്രതിരോധത്തിനും മാത്രമല്ല ചര്മ്മത്തിനും സൗന്ദര്യത്തിനും ഉത്തമമാണ്. ചര്മ്മത്ത പരിപോഷിപ്പിക്കുന്ന അസ്കോര്ബിക് ആസിഡ് നല്കിക്കൊണ്ട് ചര്മത്തിലെ കൊളാജന് ഉല്പ്പാദനത്തെ സമന്വയിപ്പിക്കാന് വിറ്റാമിന് സി സഹായിക്കുന്നുണ്ട്. ചര്മ്മത്തിന്റെ ഇലാസ്തികത നിലനിര്ത്തുന്നതിനും യുവത്വം കാത്തുസൂക്ഷിക്കുന്നതിനുമെല്ലാം കൊളാജന് ഉല്പാദനം വളരെയധികം പങ്കുവഹിക്കുന്നുണ്ട്. കൂടാതെ, സിട്രസ് പഴങ്ങളില് അടങ്ങിയിരിക്കുന്ന ശക്തമായ ആന്റിഓക്സിഡന്റുകള് പലതും ചര്മ്മത്തില് വിവിധ ജൈവ രാസപ്രവര്ത്തനങ്ങള് മൂലമുണ്ടാകുന്ന ഫ്രീ റാഡിക്കലുകളുടെ നാശനഷ്ടങ്ങളെ ചെറുത്തു നിര്ത്താനും സഹായം ചെയ്യും. മുസംബി എന്ന സിട്രസ് പഴം നിങ്ങളുടെ സൗന്ദര്യ സംരക്ഷണത്തില് എങ്ങനെ സഹായിക്കും എന്ന് നോക്കാം പ്രകൃതിദത്ത ബ്ലീച്ചിംഗ് ഏജന്റ്, വിറ്റാമിന് സി ഉയര്ന്ന അളവില് അടങ്ങിയ നാരങ്ങ നീര് ഒരു മികച്ച പ്രകൃതിദത്ത ബ്ലീച്ചിംഗ് ഏജന്റാണ്. എന്നാല് ചിലരുടെ ചര്മത്തില് ഇത് ഉപയോഗിക്കുന്നത് ചര്മപ്രശ്നങ്ങളും പ്രതികരണങ്ങളും ഉണ്ടാക്കാറുണ്ട്. പ്രത്യേകിച്ചും സെന്സിറ്റീവ് ചര്മ്മമുള്ള ആളുകളുടെ കാര്യത്തില് ഇത് നിരവധി പ്രകോപനങ്ങള്ക്ക് ഇടയാക്കും. സിട്രസ് പഴങ്ങളുടെ അതേ ഗണത്തില് പെട്ട മുസംബിയുടെ നീര് നാരങ്ങ നീരുമായി താരതമ്യപ്പെടുത്തുമ്ബോള് എല്ലാവരുടെയും ചര്മത്തില് മിതമായ ബ്ലീച്ചിംഗ് ഗുണങ്ങള് നല്കുന്ന ഒരു ഏജന്റായി പ്രവര്ത്തിക്കും. ചര്മത്തില് ഹൈപ്പര്പിഗ്മെന്റേഷന് പ്രശ്നങ്ങളോ പാടുകളോ ഒക്കെ ഉണ്ടെങ്കില് മുസംബിയുടെ നീര് പിഴിഞ്ഞെടുത്ത് മുഖത്ത് പുരട്ടാം. പതിവ് ഉപയോഗത്തിലൂടെ, നിങ്ങളുടെ നിറം മങ്ങല് മായ്ച്ചുകളയാന് സാധിക്കുകയും മുഖക്കുരു പിഗ്മെന്റേഷന്, സൂര്യപ്രകാശം മൂലം ഉണ്ടാകുന്ന ക്ഷതങ്ങള്, കളങ്കങ്ങളില് മുതലായവയില് നിന്ന് രക്ഷ നേടാന് കഴിയുകയും ചെയ്യും. ചര്മത്തില് പ്രയോഗിക്കാനായി മുസംബി ജ്യൂസ് അസംസ്കൃത രൂപത്തില് തന്നെ ഉപയോഗിക്കാം. ഒരു ഫെയ്സ് പായ്ക്ക് എന്ന നിലയില്, ഉപയോഗിക്കാന് ആണെങ്കില് കുറച്ചു കടലമാവും തൈരും മുസംബി ജ്യൂസിനോടൊപ്പം ചേര്ത്ത് ഒരു മികച്ച ക്രീമി ഫെയ്സ് പായ്ക്ക് ഉണ്ടാക്കുക. മുസംബി തൊലികള് വെയിലത്ത് വച്ച് നന്നായി ഉണക്കി പൊടിച്ചെടുത്താല് ഇത് സൗന്ദര്യസംരക്ഷണത്തില് പ്രയോജനപ്പെടുത്താന് കഴിയും. ഈ പൊടിയോടൊപ്പം മുസംബി ജ്യൂസ് ചേര്ത്ത് കൂട്ടിക്കലര്ത്തി ഫെയ്സ് പായ്ക്ക് ഉണ്ടാക്കുക. നിങ്ങളുടെ മുഖക്കുരുവിന്റെ ശമനത്തിനുള്ള ഏറ്റവും ഫലപ്രദമായ ഫേസ് പായ്ക്കാണിത്. ഇത് ചര്മത്തിലെ കൊളാജന്റെ പുനരുജ്ജീവനത്തിന് സഹായിക്കും. പാടുകള് അകറ്റിക്കൊണ്ട് ചര്മ്മത്തിന് നല്ല ഘടന നല്കാനും ഇത് സഹായിക്കും. മുസംബി ജ്യൂസ് ദിവസവും മൂന്നോ നാലോ തവണ ചുണ്ടില് പുരട്ടിയാല് ചുണ്ടിന്റെ ഇരുണ്ട നിറവും വിണ്ടുകീറല് പ്രശ്നങ്ങളും ഫലപ്രദമായി ഒഴിവാക്കാനും കഴിയും. മുസംബി കെമിക്കല് പീലിങ്ങ് വിദ്യ, പ്രകൃതിദത്തമായ ചില ആസിഡുകള് പ്രയോഗിച്ചുകൊണ്ട് ചര്മ്മത്തിന്റെ പുറം പാളികളെ എക്സ്ഫോളിയേറ്റ് ചെയ്യുന്ന രീതിയാണ് കെമിക്കല് പീലിങ്ങ് നിര്ജ്ജീവ കോശങ്ങളെ ഫലപ്രദമായി പുറന്തള്ളുന്ന ഈ പ്രക്രിയ പിഗ്മെന്റേഷന് പ്രശ്നങ്ങളെ ചികിത്സിക്കുന്നതിന് ഏറ്റവും സഹായകമാണ്. മുസംബിയില് അടങ്ങിയിരിക്കുന്ന അസ്കോര്ബിക് ആസിഡും മറ്റ് ചിലതരം ആല്ഫ ഹൈഡ്രോക്സി ആസിഡുകളുമെല്ലാം നിങ്ങളുടെ ശരീരത്തില് മികച്ചരീതിയില് തന്നെ കെമിക്കല് പീലിംഗ് വിദ്യ നടപ്പാക്കാനും സഹായിക്കും. ഒരു കെമിക്കല് പീല് എന്ന നിലയില് മുസംബി ജ്യൂസ് തേനില് കലര്ത്തി മുഖത്ത് പുരട്ടാം. മുസംബി ജ്യൂസ് നിങ്ങളുടെ രോഗ പ്രതിരോധശേഷിയെ സ്വാധീനിക്കുന്ന ഒരു ഇമ്മ്യൂണിറ്റി ബൂസ്റ്ററും ശരീരത്തിലെ വിഷാംശം പുറന്തള്ളാന് സഹായിക്കുന്ന ഒരു ഡിറ്റോക്സ് ഡ്രിങ്കുമാണ്. English Summary : ways to use mosambi to get beautiful skin